פרשן - בלילות הקיץ החמים / הספרייה - ביקורת
ראשי > תרבות > תיאטרון > בלילות הקיץ החמים / הספרייה - ביקורת
מס' צפיות - 229 דירוג ממוצע -
מאת: אלעד נעים 06/09/11 (23:31)
לגלעד שמואלי שני ביצועים מבריקים ל"ברית עולם" ול"היא חזרה בתשובה", והוא ניחן בקול נפלא שהופך כל בלדה רגשנית למרגשת במיוחד, ולעומת אלו השיר "כלבלב הו בידי בם בם" זכה לביצוע מבדר, קליל ומשעשע.. נעה גודל התבלטה במיוחד בשיר "לקחת את ידי בידך" והעניקה לו פרשנות דרמטית מוצלחת ובמינון מדויק עם קורטוב של זעם. רויטל זלצמן מתבלטת במבט הנוגה וביכולת האלתור שלה, כך שכל מופע הופך למיוחד במינו, וברור לחלוטין שהיא מאפשרת לרגש להשתלט עליה, ועל כן הביצוע ל"עוד יום" הופך לטוב יותר מהביצוע המקורי. הביצועים של ניצן אשל ל"אישה" ול"שיר היונה" היו ללא רבב בזכות הקול העמוק, אשר נוסק לגבהים מרשימים ועדיין נותר מדויק ונקי. הקסם של דניאל אפרת הוא בפשטות, ועל כן שירים כמו "ילד אסור, ילד מותר" ו"ילדותי השנייה" זוכים לביצועים מפתיעים ומרגשים. אדיר מור מביא לידי ביטוי את יכולותיו כבדרן בשיר "נחליאלי", ולמרות שמדובר בקטע בידורי, הוא מבצע אותו באופן שלא יהיה זול יתר על המידה, ולצד זאת השיר "סליחה" זכה לביצוע מוקפד. מאידך, אוהד יהודאי לא היה במיטבו בשיר "לא ידעתי שתלכי ממני" על אף שהתאמץ, אולם הביצוע ל"מקום לדאגה" יחד עם נעה גודל היה טוב מאוד. כמו כן, מונה מור נתנה ביצוע משחקי מוצלח ל"מי כאן ראה את באני?", אך ב"נערת רוק" היה קשה להבין את מילות השיר בשל בעיות הסאונד.
בנוסף, הביצועים הקבוצתיים לשירים : "מה זאת אהבה", "אמור שלום", "לא דיברנו עוד על אהבה", "בלילות הקיץ החמים" ו"חלומות שמורים" היו מצוינים, ולכל אחד מהמשתתפים ניתן מקום להביא לידי ביטוי את כישרונו.